Koronasertifikat

Koronasertifikat, også kalt koronapass, er en ordning for å legge til rette for økt aktivitet og bevegelighet over landegrensene under covid-19-pandemien.

Sertifikatet kalles koronapass, ikke vaksinepass, fordi man kan få en slik dokumentasjon ikke bare dersom man er fullvaksinert, men også dersom man enten er tidligere smittet av covid-19 eller har avgitt en negativ test de siste 72 timer.

Sertifikatet består typisk av tre deler: En del som viser vaksinasjonsstatus, en del som viser negativt testresultat (PCR-test og antigen hurtigtest), og en del som viser immunitet etter gjennomgått covid-19-sykdom (basert på en positiv PCR-test).

Flere høystående politikere har hevdet at vaksinerte ikke er relevant for spredning av Sars-Cov-2 med fraser som «pandemic of the unvaccinated», men dette stemmer ikke da vaksinerte også sprer smitte.

Koronasertifikat ble tatt i bruk i 2021 og ble i tillegg til ved kryssing av landegrenser også brukt for å gi tilgang til idrettsarrangementer, festivaler og konserter. I Norge opphørte bruken av koronasertifikat til andre formål enn kryssing av landegrenser da landet gjenåpnet 26. september 2021. Mange andre land har hatt kontinuerlig bruk av koronasertifikat fra de ble innført i 2021, blant annet for å slippe inn på bevertningssteder.

Referanser

Covid-19-pandemien
Etableringer i 2021